**Datum: 06.09.2022.**  **SAOPŠTENJE ZA MEDIJE**

**Svečano otvorena međunarodna ljetna škola komunikacionih tehnologija u Banjaluci**

*Najaktuelniji koncepti u savremenim komunikacionim mrežama i sistemima*

U Biznis centru Integra juče je svečano otvorena ljetna škola IEEE-SPS/EURASIP Summer School 2022 pod nazivom “*Data and Graph Driven Learning for Communications and Signal Processing*” koja će trajati do 9. septembra ove godine.

Ovaj jedinstven i prvi događaj ove vrste u našem regionu okupio je svjetski poznate predavače iz oblasti mašinskog učenja i vještačke inteligencije, sa primjenama u IoT mrežama, mobilnim mrežama nove generacije, edge computing rješenjima i iz drugih oblasti.

Učesnici ljetne škole imaće priliku da se upoznaju sa najaktuelnijim konceptima u savremenim komunikacionim mrežama i sistemima, ne samo u okviru teorijskih predavanja, već i eksperimentalnih sesija.

Ljetna škola je od izuzetnog značaja i za popularizaciju studija elektrotehnike i telekomunikacija i stoga je podržana od kompanije m:tel.

Organizatori ove škole su prof. dr Gordana Gardašević, Elektrotehnički fakultet Banja Luka, prof. dr Danilo Mandić, Imperial College, London i prof. dr Petar Đurić, Stony Brook University, SAD a više informacija o događaju mogu se pronaći na stranici [www.banjaluka2022school.ba](http://www.banjaluka2022school.ba).